
Lorena Wiebes, víťazka bodovacej súťaže Tour de France Femmes avec Zwift, získala trofej navrhnutú oddelením Škoda Design
› Celkovou víťazkou sa stala Demi Vollering zatiaľ čo Lorena Wiebes zvíťazila v bodovacej súťaži a prevzala zelenú krištáľovú trofej navrhnutú oddelením Škoda Design
› Automobilka zároveň zabezpečila flotilu 75 elektrifikovaných vozidiel Superb iV a Enyaq
› Nový plne elektrický model Peaq poslúžil ako „červené vozidlo“ riaditeľke Marion Rousseovej, ďalší nový elektromobil Epiq zažiaril v karaváne alegorických vozidiel
› Škoda Auto je hlavným partnerom pretekov od prvého ročníka, ktorý sa konal v roku 2022

Bratislava, 10. augusta 2026 – Včera sa dojazdom 9. etapy do francúzskeho Nice skončil 5. ročník ženských cyklistických pretekov Tour de France Femmes avec Zwift. Šampiónkou sa stala Demi Vollering, zatiaľ čo Holanďanka Lorena Wiebes zvíťazila v bodovacej klasifikácii a získala trofej zo zeleného krištáľu vytvorenú oddelením Škoda Design. Cenu jej odovzdal Johannes Neft, Chief Development Officer, zodpovedný za technický vývoj v spoločnosti Škoda Auto. Automobilka je oficiálnym hlavným partnerom pretekov od prvého ročníka v roku 2022 a tento rok zabezpečila flotilu 75 elektrifikovaných vozidiel Superb iV a Enyaq, pričom zároveň sponzoruje zelený dres. Nový plne elektrický model Peaq plnil úlohu „červeného vozidla“ riaditeľky Marion Rousseovej. Ďalší nový elektromobil Škoda Epiq bol výraznou súčasťou karavány alegorických vozidiel. 

Johannes Neft, Chief Development Officer, zodpovedný za technický vývoj v spoločnosti Škoda Auto, hovorí: „Tour de France Femmes avec Zwift počas uplynulého týždňa opäť priniesla úžasné individuálne výkony všetkých účastníčok. Blahoželám pretekárkam a zároveň ďakujem všetkým organizátorom aj fanúšikom za vytvorenie skvelej atmosféry pozdĺž trate. Sme hrdí na to, že Škoda Auto je oficiálnym hlavným partnerom týchto svetových pretekov od samého začiatku. Naša nová vlajková loď Peaq slúžila riaditeľke pretekov a v karaváne sprievodných vozidiel zažiaril nový model Epiq, organizácii pretekov pomohla flotila 75 elektrifikovaných modelov Superb iV a Enyaq. To len potvrdzuje, že značka Škoda zostáva verná svojim cyklistickým koreňom – a tento šport je aj naďalej hlavným pilierom našich sponzorských aktivít.“

Zelená krištáľová trofej pre víťazku bodovacej súťaže a 75 vozidiel zabezpečujúcich organizáciu pretekov
Tohtoročná Tour de France Femmes avec Zwift bola historicky najnáročnejšia: 154 pretekárok z 22 tímov absolvovalo rekordnú vzdialenosť 1 175 km s historicky najväčším prevýšením 18 795 m. Škoda Auto je tradičným sponzorom zeleného dresu pre priebežne vedúcu pretekárku bodovacej klasifikácie. Oddelenie Škoda Design opäť navrhlo aj hlavnú cenu pre víťazku tejto súťaže: pohár zo zeleného krištáľu nesúci prvky dizajnového jazyka Modern Solid značky Škoda.

Dve novinky značky Škoda – modely Peaq a Epiq – na trati pretekov
Riaditeľka pretekov Marion Rousseová mala tento rok na dohľad nad priebehom pretekov k dispozícii úplne nový plne elektrický model Škoda Peaq. Nová vlajková loď značky tak poslúžila ako „červené vozidlo“, teda plne vybavené mobilné riadiace centrum. V karaváne alegorických vozidiel naopak zažiaril elektrický mestský crossover SUV Epiq, ktorý bol hlavnou súčasťou kampane „Ooooh, that’s Epiq“.

Platforma WeLoveCycling priniesla fanúšikom správy z prvej ruky
Škoda Auto už tradične pripravila na platforme WeLoveCycling súhrn spravodajstva, zaujímavostí zo zákulisia a súťaží, tentoraz prepojených s kampaňou k modelu Epiq pod názvom Epiq Moments. Vítaným spestrením boli správy priamo z pelotónu, ktorých autorkou bola jedna z popredných pretekárok Katarzyna „Kasia“ Niewiadoma-Phinney.

Dlhoročné spojenie spoločnosti Škoda Auto s cyklistikou v rôznych podobách
História spoločnosti Škoda Auto sa začala v roku 1895 výrobou bicyklov a dodnes zostáva úzko spätá s cyklistikou. Česká automobilka v súčasnosti podporuje viacero významných cyklistických podujatí organizovaných agentúrou A.S.O., a to v rámci partnerstva platného do roku 2028.
Od minulého roka je Škoda Auto zároveň oficiálnym partnerom dvoch vrcholných podujatí Medzinárodnej cyklistickej únie (UCI): Majstrovstiev sveta v horskej cyklistike a Majstrovstiev sveta v graveli. Okrem toho spoločnosť podporuje aj preteky určené pre amatérskych jazdcov, ako sú špičkové podujatia L'Étape by Tour de France, ktoré sa konajú vo viacerých krajinách po celom svete vrátane Slovenska.


Pre ďalšie informácie, prosím, kontaktujte:
Zuzana Kubíková, PR manager Škoda Auto Slovensko s.r.o.
M: +421 904 701 339
zuzana.kubikova2@skoda-auto.sk 

Lorena Wiebes, víťazka bodovacej súťaže Tour de France Femmes avec Zwift, získala trofej navrhnutú oddelením Škoda Design

Škoda Auto je oficiálnym hlavným partnerom pretekov od prvého ročníka v roku 2022, oddelenie Škoda Design navrhlo trofej pre víťazku bodovacej súťaže Lorenu Wiebes. Pohár zo zeleného krištáľu odovzdal Johannes Neft, Chief Development Officer, zodpovedný za technický vývoj v spoločnosti Škoda Auto.

Škoda Auto zabezpečila flotilu 75 elektrifikovaných vozidiel Superb iV a Enyaq a nový plne elektrický model Peaq poslúžil ako „červené vozidlo“ riaditeľke Marion Rousseovej.

Škoda Auto
› sa v novom desaťročí úspešne riadi stratégiou „Next Level Škoda Strategy“;
› sa usiluje o to, aby sa do konca dekády zaradila medzi tri najpredávanejšie značky v Európe tým, že zákazníkom ponúka to najlepšie z oboch svetov prostredníctvom radu atraktívnych modelov s plne elektrickými, hybridnými a spaľovacími pohonnými jednotkami;
› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;
› v súčasnosti zákazníkom ponúka 14 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Epiq, Peaq, Slavia, Kylaq a Kushaq;
› v roku 2025 dodala zákazníkom po celom svete viac ako 1 040 000 vozidiel;
› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov; 
› je súčasťou Brand Group CORE, organizačnej fúzie objemových značiek koncernu Volkswagen, ktorej cieľom je dosiahnutie spoločného rastu a významné zvýšenie celkovej efektivity všetkých piatich objemových značiek;
› samostatne vyvíja a vyrába komponenty ako batériové systémy pre platformu MEB, motory a prevodovky pre ďalšie značky koncernu Volkswagen;
› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom;
› celosvetovo zamestnáva viac než 40 000 ľudí a je aktívna na viac ako 100 trhoch.

